En as escavacions s'han trobau importants restas de ceramica con decoración ibera y atra que imita a la romana. Muita d'ista decoración se basa en diferents motivos cheometricos como bandas, semicerclos y cerclos concentricos, aixedrezaus, reticulas, estilizacions vechetals y motivos feguraus. Tamién s'han puesto recullir monedas y obchectos de fierro como claus, estrals, trucos u de bronze como fibulas, aros, argüellas u placas de centurón. Bi heba tamién obchectos de piedra como molins, almiretz y losetas de piedra con decoración grabada.